આજે સવારથી જે રીતે હાર્દિકના પૂતળા બતાવાય છે અને તેનો વિરોધ થયો છે તે અંગે બાંભણિયાએ જણાવ્યુ હતું કે આ વિરોધ પાસના લોકો કે પાટીદારો નથી કરી રહ્યા પરંતુ ભાજપ પ્રેરિત લોકો આ વિરોધ કરી રહ્યા છે. હાર્દિકનો જે વિરોધ થઈ રહ્યો તે મામલે શું આ સીડી કાંડ પછી હાર્દિકનું રાજીનામું લેવાશે તે મુદ્દે દિનેશ બાંભણિયાએ જણાવ્યું હતું કે આ વીડિયો જ ફેક છે તેથી પાસમાંથી હાર્દિકનું રાજીનામું લેવાનો તો કોઈ પ્રશ્ન જ ઉભો થતો નથી. અને ધાર્મિક માલવિયા પાસ વોટ્સએપ ગ્રુપમાંથી નીકળી ગયો તો શું પાસમાં બધુ બરાબર છે એ પ્રશ્નના જવાબમાં તેમણે કહ્યું હતુ કે અંદર અંદર કોઈ સમસ્યા નથી. કોંગ્રેસને પાસ સમર્થન આપશે કે નહીં તે અંગે તેમણે જણાવ્યુ હતું કે આ અંગે કાગવડ તથા ખોડલધામ સાથે અમે મંત્રણા કરી રહ્યા છીએ.